7 หุ้น “เดินเรือ-โลจิสติกส์” บวกคึก! รับค่าระวางเรือ-ขนส่งพุ่ง หลังท่าเรือในจีนส่อปิดยาว
7 หุ้น “เดินเรือ-โลจิสติกส์” บวกคึก! รับค่าระวางเรือ-ขนส่งพุ่ง หลังท่าเรือในจีนส่อปิดยาว นำโดย PSL,TTA,JWD ,NYT, PORT, RCL, PRM, 
7 หุ้น “เดินเรือ-โลจิสติกส์” บวกคึก! รับค่าระวางเรือ-ขนส่งพุ่ง หลังท่าเรือในจีนส่อปิดยาว นำโดย PSL,TTA,JWD ,NYT, PORT, RCL, PRM,
16 มิ.ย. 2564

ผู้สื่อข่าวรายงานว่า วันนี้(16 มิ.ย.64) ราคาหุ้นกลุ่มเดินเรือและกลุ่มโลจิสติกส์ราคาขยับขึ้นดังตารางประกอบ โดย ณ เวลา 10.42 น.ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL อยู่ที่ 20.80 บาท เพิ่มขึ้น 0.60 บาท หรือ เพิ่มขึ้น 2.97% มูลค่าซื้อขาย 233.17 ล้านบาท
ด้านหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ 18.20 บาท บวก 0.40 บาท หรือเพิ่มขึ้น 2.25% มูลค่าซื้อขาย 207.67 ล้านบาท
ส่วนบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD  บวก 1.61% มาอยู่ที่ 12.60 บาท เพิ่มขึ้น 1.61 บาท มูลค่าซื้อขาย 2.77 ล้านบาท
ส่วน บริษัท นามยง เทอร์มินัล จำกัด (มหาชน) หรือ NYT บวก 1.32% มาอยู่ที่ 4.60 บาท เพิ่มขึ้น 0.60บาท มูลค่าซื้อขาย4.50 ล้านบาท
ส่วนบริษัท สหไทย เทอร์มินอล จำกัด (มหาชน) หรือ PORT  บวก 1.28% มาอยู่ที่ 3.16 บาท เพิ่มขึ้น 0.04 บาท มูลค่าซื้อขาย 2.46 ล้านบาท
ส่วนบริษัท อาร์ ซี แอล จำกัด (มหาชน) หรือ RCL บวก 1.23% มาอยู่ที่ 61.50 บาท เพิ่มขึ้น 0.75 บาท มูลค่าซื้อขาย 416.30 ล้านบาท
ด้านหุ้น บริษัท พริมา มารีน จำกัด (มหาชน) หรือ PRM บวก 0.68 % มาอยู่ที่ 7.45 บาท เพิ่มขึ้น 0.05 บาท มูลค่าซื้อขาย 15.83 ล้านบาท
ด้าน บล.เอเซีย พลัส ระบุในบทวิเคราะห์ฯ แนะ”เก็งกำไรช่วงสั้น”กลุ่มเรือเทกอง อาทิ บมจ.โทรีเซนไทย เอเยนต์ซีส์ (TTA), บมจ. พรีเชียส ชิพปิ้ง(PSL) โดยมีแรงหนุนจาก ล่าสุด ดัชนี Baltic DryIndex (BDI) หรือ ดัชนีค่าระวางเรือ ปรับเพิ่มขึ้นแรง 2.75% และนับตั้งแต่ต้นเดือน-ปัจจุบันขึ้นแรงราว 13.4% ล่าสุดอยู่ที่ 3025 จุด
หุ้นเรือตู้คอนเทนเนอร์ อาทิ บมจ.อาร์ ซี แอล (RCL) ยังมีแรงหนุนบวกจากค่าขนส่ง (Freight)  ยังมีแนวโน้มปรับเพิ่มขึ้นต่อ ล่าสุด 11 มิ.ย. ค่าขนส่ง (Freight) ของตู้สินค้าขนาด 40 ฟุต จากเซี่ยงไฮ้ของจีนไปยังรอตเตอร์ดัมในยุโรป ที่ ทำ New High อยู่ที่ 10,522 ดอลลาร์  ฝ่ายวิจัย ASPS รอตัวเลขปลายสัปดาห์นี้ คาดมีแนวโน้มสูงขึ้นจากปัญหา Supply ตู้คอนเทนเนอร์ที่ขาดแคลนยังยืดเยื้อ
โดยเฉพาะในจีน มีแนวโน้มที่ท่าเรือในจีน มณฑลกวางตุ้งที่มีการใช้ขนถ่ายตู้คอนเทนเนอร์มากที่สุดอันดับ  3 ของจีน และอันดับ 5 ของโลก จะยังปิดต่อเนื่องตั้งแต่ปลายเดือน พ.ค. และต่อเนื่องเพราะผู้ติดเชื้อโควิดในกวางตุ้ง หลังจากเพิ่มขึ้นยังทรงตัวสูง และเมื่อวานนี้ 15 มิ.ย.64 มีข่าวกัมมันภาพรังสีรั่วไหล โรงงานนิวเคลียร์ไท่ซาน ในมณฑลกวางตุ้ง เป็นปัจจัยหนุนค่า Freight ขึ้นต่อ โดยรวม อย่างไรก็ดี RCL แนะนำระมัดระวังในการลงทุน เพราะราคาหุ้นปรับเพิ่มขึ้นมาร้อนแรงตั้งแต่ต้นปี มีความผันผวน